Νικιάνα Λευκάδας

Η Νικιάνα είναι παραθαλάσσιος οικισμός της Λευκάδας στην Περιφερειακή Ενότητα Λευκάδας.

Γενικά στοιχεία
Η Νικιάνα βρίσκεται στην ανατολικά πλευρά του νησιού απέναντι από την Αιτωλοακαρνανία, μεταξύ Λυγιάς και Νυδρίου. Απέχει από την πόλη της Λευκάδας περίπου 9 χλμ. νότια. Είναι ένα ψαροχώρι κτισμένο μέσα στο πράσινο, με θέα τα βουνά της Αιτωλοακαρνανίας. Είναι ένα νέο σχετικά χωριό της Λευκάδας όπως και αρκετά σχεδόν παραθαλάσσια χωριά της. Πριν εγκατασταθούν στη Νικιάνα οι πρώτοι κάτοικοί της ζούσαν στα ορεινά χωριά Αλέξανδρος και Κολλυβάτα που βρίσκονται στην κορυφή του βουνού των Σκάρων. Τη Νικιάνα την προτιμούν πολλοί ιδιοκτήτες σκαφών επειδή διαθέτει γραφικό και απάνεμο λιμάνι με χώρο καθέλκυσης σκαφών. Οι μικρές όμορφες παραλίες της Νικιάνας με το γαλάζιο χρώμα  δημιουργούν μια όμορφη αντίθεση με την κατάφυτη φύση της. Υπάρχουν πολλά καταλύματα, όπως ξενοδοχεία, ενοικιαζόμενα δωμάτια, studios και παραδοσιακές ψαροταβέρνες.

Αναφέρεται επίσημα, για πρώτη φορά, το 1940 να προσαρτάται στην τότε κοινότητα Αλεξάνδρου. Το 1973 με το ΦΕΚ 87Α - 14/04/1973 ορίστηκε έδρα της κοινότητας Αλεξάνδρου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τον Αλέξανδρο και τα Κολλυβάτα αποτελούν την κοινότητα Αλεξάνδρου που υπάγεται στη Δημοτική Ενότητα Λευκάδας του δήμου Λευκάδας και σύμφωνα με την απογραφή 2011 απογράφονται 724 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

Παραπομπές

Χωριά της Λευκάδας